Naturschutzgebitt Schnellert

D'Naturschutzgebitt Schnellert ass en Naturschutzgebitt zu Lëtzebuerg, an de Gemenge Bäerdref a Konsdref, dat duerch e groussherzoglecht Reglement vum 22. Mäerz 2017 geschafe gouf.

Et ass e Bëschgebitt, op enger Fläch vun 23,9 Hektar, uewenzeg an ënnerzeg vun de Fielswänn vum Lëtzebuerger Sandsteen, laanscht den Dall vun der Schwaarzer Iernz, südwestlech vun der Uertschaft Bäerdref. E klenge Wupp südlech vun der Dosbaach läit um Territoire vun der Gemeng Konsdref. Nieft dem speziellen Habitat laanscht d'Fielswänn a -splécken zeechent de Bësch sech och doduerch aus, datt en do praktesch net bewirtschaft gëtt a sech selwer iwwerlooss ass.

Tëscht 1997 an 2000 huet den Naturmusée en Inventaire vun all de Pilzen-, Planzen- an Déierenaarten, déi do virkommen, opstelle gelooss.Meyer, Carrières (2007) an der Literatur. 

D'Naturschutzgebitt Schnellert ass en Deel vun der Natura-2000-Zon Vallée de l'Ernz noire / Beaufort / Berdorf (LU0001011).

 Literatur 
 M. Meyer, E. Carrières (Hrsg.): Inventaire de la biodiversité dans la forêt “Schnellert” (Commune de Berdorf) – Erfassung der Biodiversität im Waldgebiet “Schnellert” (Gemeinde Berdorf). (= Ferrantia, travaux scientifiques du Musée National d'Histoire Naturelle Luxembourg, Band 50, Luxemburg 2007, )

Kuckt och
 Lëscht vu Lëtzebuerger Naturschutzgebidder
 Pseudodolmen Schnellert

 Um Spaweck 
 Projet de réserve forestière intégrale “Schnellert” à Berdorf, Ministère de l'Environnement du Grand-Duché de Luxembourg

Schnellert
Kategorie:Gemeng Bäerdref
Kategorie:Gemeng Konsdref